Kommissionens forordning (EF) nr. 253/2004

af 13. februar 2004

om fastsættelse af lofterne for finansiering af foranstaltninger for at forbedre olivenproduktionens kvalitet i produktionscyklen 2004/05 og om fravigelse af artikel 3, stk. 3, i forordning (EF) nr. 528/1999

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer(1),

under henvisning til Kommissionens forordning (EF) nr. 528/1999 af 10. marts 1999 om foranstaltninger for at forbedre olivenproduktionens kvalitet(2), særlig artikel 3, stk. 2, og

ud fra følgende betragtninger:

(1) I forordning (EF) nr. 528/1999 er der for hver medlemsstat og hver produktionscyklus på tolv måneder begyndende med 1. maj fastsat bestemmelser om finansiering af foranstaltninger for at forbedre olivenproduktionens kvalitet og dens miljøvirkninger.

(2) Kommissionens forordning (EF) nr. 1794/2003(3) fastsætter for produktionsåret 2002/03 den anslåede olivenolieproduktion, inkl. den anslåede produktion af spiseoliven udtrykt i olivenolieækvivalent, til 2148486 tons. Denne anslåede produktion svarer til 458202 tons for Grækenland, 972130 tons for Spanien, 3357 tons for Frankrig, 686338 tons for Italien og 28459 tons for Portugal. Det beløb, der tilbageholdes af produktionsstøtten for olivenolie for dette produktionsår, anvendes til at finansiere foranstaltninger for at forbedre kvaliteten i den produktionscyklus, som begynder den 1. maj 2004.

(3) Lofterne for finansiering af foranstaltninger, hvortil udgifterne kan refunderes over EUGFL, Garantisektionen, bør fastsættes.

(4) De foranstaltninger, der skal gennemføres, har forholdsvis faste mindsteomkostninger, hvorved loftet over den samlede finansiering, jf. artikel 3, stk. 3, i forordning (EF) nr. 528/1999, kan vise sig ikke at være tilstrækkeligt for visse medlemsstater. I disse tilfælde bør der fastlægges passende grænser.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

For produktionscyklen fra den 1. maj 2004 til den 30. april 2005 fastsættes lofterne for finansiering af de foranstaltninger, der er nævnt i artikel 3, stk. 2, første afsnit, i forordning (EF) nr. 528/1999, til:

>TABELPOSITION>

Artikel 2

Uanset artikel 3, stk. 3, i forordning (EF) nr. 528/1999 må det supplerende nationale finansielle bidrag for de medlemsstater, hvis finansieringsloft som fastsat i artikel 1 ikke overstiger 100000 EUR, højst udgøre 250000 EUR.

Artikel 3

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. februar 2004.

På Kommissionens vegne

Franz Fischler

Medlem af Kommissionen

(1) EFT 172 af 30.9.1966, s. 3025/66. Senest ændret ved forordning (EF) nr. 1513/2001 (EFT L 201 af 16.7.2001, s. 4).

(2) EFT L 62 af 11.3.1999, s. 8. Senest ændret ved forordning (EF) nr. 629/2003 (EUT L 92 af 9.4.2003, s. 3).

(3) EUT L 262 af 14.10.2003, s. 11.